CELEX: 32012R0894
Language: lt
Date: 2012-08-06 00:00:00
Title: 2012 m. rugpjūčio 6 d. Komisijos įgyvendinimo reglamentas (ES) Nr. 894/2012 dėl tam tikrų prekių klasifikavimo Kombinuotojoje nomenklatūroje

29.9.2012   
            
            
               LT
            
            
               Europos Sąjungos oficialusis leidinys
            
            
               L 264/3
            
         KOMISIJOS ĮGYVENDINIMO REGLAMENTAS (ES) Nr. 894/2012
   2012 m. rugpjūčio 6 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad atsižvelgiant į Sąjungoje taikomas priemones, susijusias su dvigubos kontrolės sistemomis ir į Sąjungą importuojamų tekstilės dirbinių išankstine ir retrospektyvia priežiūra, šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar 60 dienų, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Atsižvelgiant į Sąjungoje taikomas priemones, susijusias su dvigubos kontrolės sistemomis ir į Europos Sąjungą importuojamų tekstilės dirbinių išankstine ir retrospektyvia priežiūra, valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis 60 dienų, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 6 d.
      
         
            Komisijos vardu Pirmininko pavedimu
         
         Antonio TAJANI
         
            Pirmininko pavaduotojas
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gatavas dirbinys, kurį sudaro 10 stačiakampių maždaug 25 cm ilgio ir 2 cm pločio juostelių iš neaustinių medžiagų, pagamintų iš sintetinių (polietileno) gijų, sukietintų rišikliu. Juostelės viena su kita per visą ilgį sujungtos perforacijos dantukais.
                  Pagrindinė vienos juostelių pusės dalis yra vienspalvė. Juostelių galai ir antroji pusė – balti. Viename kiekvienos juostelės gale yra užsegimo mechanizmas, sudarytas iš zigzago formos įspaudo viršutinėje pusėje ir klijų sluoksnio, padengto nelipniu popieriumi, kuris nuimamas juostelę užsegant, apatinėje pusėje.
                  Viršutinėje kiekvienos juostelės pusėje, prie pat užsegimo sistemos, tačiau jau ant balto pagrindo, juodai atspaustas 5 mm dydžio eilės numeris.
                  Juosteles vieną nuo kitos atskyrus per perforacijos dantukų ruožą ir po to užsegus, iš kiekvienos jų gaunama neplyštanti apyrankė.
                  (Žr. nuotrauką Nr. 663) (1)
                  
               
               
                  6307 90 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 7 pastabos b punktu ir 8 pastabos a punktu bei KN kodus 6307, 6307 90 ir 6307 90 98 atitinkančiais prekių aprašymais.
                  Objektyvios dirbinio charakteristikos: pagrindinė kiekvienos juostelės pusė yra vienspalvė, o nekrentančioje į akis vietoje atspaustas eilės numeris nešiojant apyrankę vos pastebimas, mažas ir neišsiskiriantis. Atsižvelgiant į šias charakteristikas pagrindine dirbinio paskirtimi laikytinas žmonių identifikavimas pagal apyrankių spalvą, tuo tarpu atspausto eilės numerio paskirtis – antrine. Kadangi apyrankių esminį požymį ir pagrindinę paskirtį lemia jų spalva, o ne atspaustas numeris, dirbinys nepriskirtinas 49 skirsniui (taip pat žr. Suderintos sistemos paaiškinimų 49 skirsnio Bendrųjų nuostatų paaiškinimų pirmą pastraipą).
                  Dirbinys pagamintas iš 5603 pozicijai priskiriamų neaustinių medžiagų. Kadangi apyrankės yra baigtos gaminti ir paruoštos naudoti (jas vieną nuo kitos tereikia atskirti nutraukiant perforacijos dantukų ruožą), jos laikytinos gatavais tekstilės dirbiniais, kaip apibrėžta XI skyriaus 7 pastabos b punkte. Pagal XI skyriaus 8 pastabos a punktą prekės, laikytinos gatavomis, 56 skirsnyje neklasifikuojamos. Todėl dirbinys nepriskirtinas 56 skirsniui.
                  XI skyriuje konkrečių pozicijų, taikomų tokiems gataviems tekstilės dirbiniams, nėra.
                  Todėl dirbinys klasifikuotinas kaip kiti gatavi tekstilės dirbiniai, priskiriant KN kodą 6307 90 98.
               
            
         
      
         (1)  Nuotrauka pateikiama tik informacijai.